open-index/open-wikipedia-markdown huggingface dataset:
Brandvlei

**Brandvlei** is 'n dorpie in die hart van die Boesmanland, Noord-Kaap, Suid-Afrika. Dit is geleë langs 'n groot pan. Die dorpie het in 1961 munisipale status verkry. Sout word in die omgewing ontgin. Daar is ook verskeie Boesmantekeninge te sien in die omgewing.

Volgens oorlewering het die dorpie sy naam gekry toe 'n ou trekboer ene 'ou Brand' die droë gras per ongeluk aan die brand gesteek het, vandaar die naam Brandvlei. Verneukpan is halfpad tussen Brandvlei en Kenhardt. In die suide lê die Aasvoëlkopvlakte.

## Sien ook 
* Lys van dorpe in Suid-Afrika

## Bron 
B.P.J. Erasmus: *Op Pad in Suid-Afrika*. 1995.
Komga

**Komga** is 'n dorpie in die Oos-Kaap, Suid-Afrika. Sy ontstaan kan teruggespoor word na 1847 toe daar 'n weermagkamp aangelê is tydens die Sewende Grensoorlog. 'n Permanente polisiestasie is opgerig in 1877 tydens die Negende Grensoorlog toe 'n dorpie as administratiewe sentrum uitgelê is vir die groeiende aantal boere wat hulle gevestig het op die vrugbare grasveld.

Bees-en skaapboedery is die steunpilaar van die distrik van 1 476&nbsp;km2. Komga is 'n vervorming van 'n Khoikhoi uitdrukking vir 'baie klei' of 'kleierig'.

## Sien ook 
* NG gemeente Komga
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Maraisburg

**Maraisburg** is 'n voorstad van Roodepoort in Gauteng.

Dit word begrens deur, kloksgewys van die weste: Florida, Florida-Noord, Delarey, Industria-Noord en Bosmont. ’n Stukkie in die ooste lê aan die ander kant van die N1 Westelike Verbypad en ’n ewe klein gedeelte in die noordweste ander kant Ontdekkersweg. Die oos-wes-spoorlyn verdeel Maraisburg in min of meer twee gelyke dele.

## Geskiedenis 
[duimnael|links|Die kerkgebou (regs) en saal (links) van die eertydse [NG gemeente Kriel, wat moontlik so genoem is om verwarring met die NG gemeente Maraisburg in die Oos-Kaap te voorkom.]]
Maraisburg is aangelê op die plaas Paardekraal en genoem na die eienaar, Abraham Petrus Marais. Reeds in 1904 is dit met Roodepoort geamalgameer. Intussen het ene Daniël Marais, diaken van die NG gemeente Burgersdorp, omstreeks 1870 ontdek sommige jong mense van 14 tot 16 jaar in die omgewing van sy plaas was nog nie gedoop nie. Deur sy toedoen is die plaas Boorfontein gekoop om as skool- en kerkplek te dien en so is die dorp Maraisburg in 1873 aangelê. Ten einde verwarring met die (jonger) Maraisburg aan die Rand te voorkom, is die dorpie se naam in 1911 na Hofmeyr verander ter ere van Onze Jan Hofmeyr. Eers in die 1970's is die NG gemeente se naam ook verander, na NG gemeente Hofmeyr, pleks van Maraisburg. Die NG gemeente in Maraisburg, Roodepoort, het met sy afstigting van die NG gemeente Florida in 1944 die naam Kriel gekry ter ere van ds. Abraham Kriel. Intussen leef die naam Maraisburg in die Oos-Kaap voort as die naam van die landdrosdistrik waarvan Hofmeyr die setel is.

## Demografie 
Die grense van Maraisburg vir die doeleindes van die sensusse van 2001 en 2011 verskil ietwat, maar nie genoegsaam om vergelykings in die syfers onmoontlik te maak nie. In 2011 was die voorstad se totale bevolking 2&nbsp;892 van wie 1&nbsp;093 (37,8%) wit was, 914 (31,6%) swart en 754 (26,1%) bruin. Destyds het 1&nbsp;231 (42,6%) van die inwoners hul huistaal as Engels aangedui en 777 (26,87%) as Afrikaans. Soos in tallose ouer en mindergegoede voorstede van Johannesburg het ook Maraisburg se swart bevolking in die daaropvolgende 10 jaar tot die sensus van 2011 aansienlik toegeneem, in dié geval tot 1&nbsp;217 (39,9%), ’n toename van meer as 33%, vergeleke met die voorstad se toename van net 5,6% tot 3&nbsp;053, moontlik vanweë die veranderde grense. In dieselfde tyd het die wit bevolking meer as gehalveer tot 500 (16,4%). Ook onder die bruin inwoners was daar ’n toename tot 1&nbsp;061 (34,8%).

## Verwysings 
## Bronne 
*  Die voorstad se sensusyfers van 2001. URL besoek op 25 Januarie 2018.
*  Die voorstad se sensusyfers van 2011. URL besoek op 25 Januarie 2018.
Bruidsluierwaterval

duimnael|regs|280px|Vergesig van die waterval

Die **Bruidsluierwaterval** is in Mpumalanga, Suid-Afrika. Dit is 146m hoog en so genoem as gevolg van die waterval se voorkoms. Dit is net buite Sabie en is bereikbaar per motor, met 'n parkeer- en piekniekarea op SAFCOL se gronde. Vandaar loop 'n maklike voetpaadjie deur natuurskoon vir ongeveer 1.25&nbsp;km (15 minute se stap) direk tot by die waterval se poel.

## Verwysings
Alicedale

**Alicedale** is 'n spoorwegaansluiting in die Oos-Kaap, Suid-Afrika. Van hier swaai 'n takspoorlyn na Grahamstad vanaf die hoofspoorlyn tussen Johannesburg en Gqeberha. Die dorp was 'n spoorweg-opleidingskool gedurende die 19de en 20ste eeue, vandaar die pragtig bewaarde, historiese rooi siersteengebou wat nou die ontvangsarea van die hotel-oord op die dorpie huisves. 

Alicedale is vernoem na mev. Alice Slessor (gebore Dale), die eggenote van die ingenieur in beheer van spoorkonstruksie. Die naaste twee dorpies is Riebeek-Oos en Paterson terwyl Grahamstad 45&nbsp;km oos lê. Die Boesmansrivier vloei by Alicedale verby.

Daar is 'n puik 18-putjie gholfbaan by die *Bushmans River Sands Hotel* op die dorpie. Die hele baanuitleg is op die oewers van die Boesmansrivier, met verskillende waterhindernisse om te trotseer.

## Sien ook 
* Lys van dorpe in Suid-Afrika

## Verwysings 
## Bronne 
* Op Pad in Suid-Afrika. B.P.J. Erasmus. 1995 
* Ensiklopedie van Suidelike Afrika. Eric Rosenthal 1967
Rosmead

**Rosmead** is 'n klein dorpie, eintlik 'n spoorwegaansluiting in die Oos-Kaap, Suid-Afrika baie naby Middelburg. Rosmead is in 1880 gestig en aanvanklik Middelburgweg genoem. Dit is later vernoem na lord Rosmead, Goewerneur van die Kaapkolonie.

## Sien ook 
* Lys van dorpe in Suid-Afrika

## Verwysings 
* Ensiklopedie van Suidelike Afrika, Eric Rosenthal, 1967.
Avontuur

**Avontuur** is 'n klein dorpie in die Langkloof, Wes-Kaap, Suid-Afrika. Die dorp is ontwikkel op 'n leningsplaas **Avontuur** in 1765. Avontuur is 11&nbsp;km suid van Uniondale op die R62 provinsiale pad. Daar is ook 'n grondpad (R339) wat suid na Knysna via die Prins Alfredpas gaan. Die smalspoorlyn eindig ook hier vanaf Port Elizabeth. Die jaarlikse Karoo-tot-Kus bergfietswedren gaan deur die dorpie.

## Sien ook 
* Langkloof, ook bekend as die Vrugteroete.
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Paterson

[duimnael|150px|links|[John Paterson.]]

**Paterson** in 'n dorpie in die Oos-Kaap, Suid-Afrika. Die dorpie is op die N10 nasionale pad geleë. Paterson is ongeveer 15&nbsp;km suid van die Olifantskoppas en is in 1879 gestig deur John Paterson. Die hoofspoorlyn tussen Johannesburg en Port Elizabeth gaan deur Paterson. Die naaste dorpie is Alicedale. 

## Sien ook 
* Lys van dorpe in Suid-Afrika
* Sandflats

## Bron 
* B.P.J. Erasmus: *Op Pad in Suid-Afrika*. 1995. 

## Verwysings 
## Eksterne skakels
Puerto Montt

**Puerto Montt** is 'n stad in Chili met 308&nbsp;690 inwoners (2012).

## Eksterne skakels 
* Munisipaliteit van Puerto Montt
Punta Arenas

**Punta Arenas** is 'n stad in die Chileense gebied van Patagonië en het 'n bevolking van 127&nbsp;454 in 2012 gehad. Dié stad is aan die Straat van Magellaan teenoor Vuurland geleë en is die hoofstad van die Chileense streek Magallanes y de la Antártica Chilena. Dit word soms as suidelikste stad ter wêreld beskou.

## Eksterne skakels 
*  Munisipaliteit van Punta Arenas
Coyhaique

**Coyhaique** is 'n stad in Chili met 50&nbsp;041 inwoners (2002).

## Eksterne skakels 
* Municipality of Coyhaique
Sittard-Geleen

**Sittard-Geleen** (Limburgs: *Zittert-Gelaen*) is 'n munisipaliteit in die Nederlandse provinsie Limburg, wat grens aan die Belgiese provinsie Limburg (die Maas-rivier vorm o.a. hier die grens met hierdie Vlaamse provinsie) en die Duitse deelstaat Noordryn-Wesfale. Die munisipale gebied het sowat 95&nbsp;000 inwoners (2012) en 'n oppervlakte van 81&nbsp;km². Sittard-Geleen is in 2001 gestig en gevorm uit die munisipaliteite Sittard, Geleen en Born. Eersgenoemde is die administratiewe setel van die nuwe munisipaliteit.

Die munisipale gebied vorm die oorgang van die glooiende deel van Limburg na die heuwels van Suid-Limburg. In hierdie gebied het die oudste bewoning van Nederland gewees; Bandkeramiekers het omstreeks 3000 v.C. in die nabyheid van die *Geleenbeek* gewoon.

By Geleen lê die groot industrie-kompleks *Chemelot*.

## Plekke 
Plekke in die munisipale gebied van Sittard-Geleen:
Abshoven, Born, Broeksittard, Buchten, Daniken, Einighausen, Geleen, Graetheide, Grevenbicht, Guttecoven, Holtum, Limbricht, Munstergeleen, Obbicht, Papenhoven, Schipperskerk, Sittard en Windraak.

## Verwysings 
## Eksterne skakels 
*  Die amptelike webwerf van die munisipaliteit
Beek (munisipaliteit)

**Beek** (Limburgs: *Baek*) is 'n dorp en munisipaliteit in die Nederlandse provinsie Limburg. Die munisipale gebied het sowat 16&nbsp;000 inwoners (2012) en 'n oppervlakte van 21&nbsp;km². Die dorp Beek het sowat 9&nbsp;000 inwoners (2005).

In hierdie munisipaliteit lê die *Maastricht Aachen Airport* (oue naam *Vliegveld Beek*).

## Plekke 
Plekke in die munisipale gebied van Beek:
Beek, Genhout, Geverik, Hobbelrade, Hoeve, Kelmond, Looiwinkel, Maastricht Airport, Neerbeek, Oude Kerk en Spaubeek.

## Eksterne skakels 
*  Die amptelike webwerf van die munisipaliteit
Voorschoten

**Voorschoten** is 'n dorp en munisipaliteit in die Nederlandse provinsie Zuid-Holland. Die munisipale gebied het sowat 24&nbsp;000 inwoners (2012) en 'n oppervlakte van 12&nbsp;km².

## Geboortes 
* Max van der Stoel (1924-2011), politikus en diplomaat

## Eksterne skakels 
*  Die amptelike webwerf van die munisipaliteit
Ralf Krewinkel

**Ralf Karel Hubert Krewinkel** (gebore 12 November 1974 in Kerkrade) is 'n Nederlandse politikus en lid van die Party van die Arbeid (PvdA).

Krewinkel was van 31 Augustus 2015 tot 18 Maart 2019 burgemeester van die Limburgse munisipaliteit Heerlen gewees. Daarvoor was hy van 2011 tot 2015 burgemeester van die Limburgse munisipaliteit Beek gewees.

Van 1998 tot 2006 was Krewinkel 'n lid van die munisipale raad van die Limburgse munisipaliteit Kerkrade (van 2002 tot 2006 as raadsverteenwoordiger) en vervolgens van 2006 tot 1 Mei 2011 'n wethouer van dieselfde munisipaliteit.

## Bronne 
*  Ralf Krewinkel nieuwe burgemeester Beek , Rijksoverheid.nl, 25 Maart 2011
*  Benoeming burgemeester Heerlen , Rijksoverheid.nl, 3 Julie 2015
*  Krewinkel met ingang van maandag burgemeester-af, 1limburg, 15 Maart 2019
Kamdeboo

[duimnael|regs|280px|Uitsig oor die [Kamdeboo Nasionale Park.]]

Die **Kamdeboo** is 'n geografiese area grotendeels in die Oos-Kaap, Suid-Afrika wat min of meer die gebied tussen Graaff-Reinet, Pearston, Somerset-Oos, Jansenville, Willowmore en Aberdeen insluit. Die Kamdeboo se reënval wissel van 300&nbsp;mm in die goeie jare tot hoogstens 75&nbsp;mm in die slegte jare. Die gebied word deur die Sondagsrivier en sy sytakke gedreineer. Die naam is afgelei van die Khoikhoi uitdrukking 'groen hoogtes' of 'groen holte'. Die N9 nasionale pad loop regdeur die Kamdeboo.

## Nedersettings 
duimnael|regs|400px|Ligging van dorpe in die Kamdeboo
Dorpe in die **Kamdeboo**:
* Aberdeen
* Adendorp
* Graaff-Reinet
* Jansenville
* Kendrew
* Klipplaat
* Murraysburg
* Nieu-Bethesda
* Pearston
* Somerset-Oos

## Sien ook 
* Kamdeboo Nasionale Park
* Kamdeboo-berge
* Lys van streeksname in Suid-Afrika
* Nama-Karoo

## Bron 
* Palmer, Eve: The Plains of Camdeboo. Londen: Collins, 1966
* Op Pad in Suid-Afrika. B.P.J. Erasmus. 1995.
Lake Tahoe

duimnael|links|Lake Tahoe: Emerald Bay
**Lake Tahoe** is 'n uitgestrekte varswatermeer in die Amerikaanse Sierra Nevada-bergreeks. Die meer, wat 1&nbsp;897&nbsp;m bo seevlak lê, is wes van Carson City langs die grens tussen die deelstate Kalifornië en Nevada geleë. Lake Tahoe is die grootste Alpynse meer in Noord-Amerika met 'n oppervlak van 490&nbsp;km² en met 501&nbsp;m die tweede diepste in die Verenigde State (ná Crater Lake in Oregon met 594&nbsp;m).

Die meer is sowat twee miljoen jare gelede as deel van die Lake Tahoe-bekken gevorm en het sy huidige vorm gedurende die ystydperke gekry. Lake Tahoe staan bekend vir die helderheid van sy water en die panoramiese uitsig oor die bergpieke wat die meer heeltemal omring. Na die meer se omgewing word eweneens as *Lake Tahoe* of kort *Tahoe* verwys.

Lake Tahoe is danksy die natuurskoon van meer en berge 'n belangrike toeriste-trekpleister in sowel Kalifornië asook Nevada waar besoekers gedurende die somer- en winterseisoen buitenshuise ontspanning kan geniet. In sy omgewing is 'n aantal ski-oorde en ander toeristebestemmings geleë. Sneeu en skisport is intussen 'n belangrike dryfveer vir die plaaslike ekonomie en die streek se reputasie. Langs Nevada se meeroewer is groot kasino's geopen. Snelweë bied dwarsdeur die jaar maklike toegang vanuit Reno, Carson City en Sacramento tot die Lake Tahoe-gebied.

## Verwysings 
## Eksterne skakels
Stein, Limburg

**Stein** is 'n dorp en munisipaliteit in die Nederlandse provinsie Limburg, wat grens aan die Belgiese provinsie Limburg (die Maas-rivier vorm o.a. hier die grens met hierdie Vlaamse provinsie). Die munisipale gebied het sowat 26&nbsp;000 inwoners (2012) en 'n oppervlakte van 23&nbsp;km². Die stad Stein het sowat 11&nbsp;000 inwoners (2005).

Die *Julianakanaal* deursny die munisipaliteit van suid na noord.

## Plekke 
Plekke in die munisipale gebied van Stein:
Berg aan de Maas, Catsop, De Weert, Elsloo, Kleine Meers, Maasband, Meers, Nattenhoven, Stein (dorp), Terhagen, Urmond en Veldschuur.

## Eksterne skakels 
*  Die amptelike webwerf van die munisipaliteit
*
Meerssen

**Meerssen** (Limburgs: *Meersje*) is 'n dorp en munisipaliteit in die Nederlandse provinsie Limburg, wat grens aan die Belgiese provinsie Limburg (die Maas-rivier vorm o.a. hier die grens met hierdie Vlaamse provinsie). Die munisipale gebied het sowat 19&nbsp;000 inwoners (2012) en 'n oppervlakte van 28&nbsp;km². Die dorp Meerssen het sowat 6&nbsp;000 inwoners (2005).

Meerssen staan bekend vir die *Verdrag van Meerssen* van 870, toe Midde-Fransië tussen Wes-Fransië en Oos-Fransië verdeel het.

## Plekke 
Plekke in die munisipale gebied van Meerssen:
Broekhoven, Brommelen, Bunde, Genzon, Geulle, Geulle aan de Maas, Humcoven, Hussenberg, Kasen, Meerssen (dorp), Moorveld, Oostbroek, Raar, Rothem, Schietecoven, Snijdersberg, Stommeveld, Ulestraten, Vliek, Voulwames, Waterval, Weert en Westbroek.

## Eksterne skakels 
*  Die amptelike webwerf van die munisipaliteit
Meurthe-et-Moselle

**Meurthe-et-Moselle** (54) is 'n Franse département van die gewes Grand Est, wat vernoem is na die riviere Meurthe en Moesel (Frans: Moselle). Sy prefektuur (hoofstad) is Nancy. Meurthe-et-Moselle het 'n bevolking van ongeveer 732&nbsp;000 inwoners (2010) en 'n oppervlakte van 5&nbsp;246 km².

## Eksterne skakels 
*  Prefektuur
*  Departementale Raad
Bar-le-Duc

**Bar-le-Duc** is 'n stad en munisipaliteit in die Franse gewes Grand Est en die prefektuur (hoofstad) van die département Meuse. Bar-le-Duc het 'n bevolking van ongeveer 16&nbsp;000 inwoners (2009) en 'n oppervlakte van 24&nbsp;km².

## Eksterne skakels 
*  Die amptelike webwerf van die munisipaliteit
Beat-generasie

[duimnael|200px|'n Boekwinkel in [Stockholm, Swede het 'n eie afdeling aan skrywers van die Beat-generasie gewy]]
Die term **Beat-generasie** (Engels *Beat Generation*) verwys na 'n groep Amerikaanse post-Tweede Wêreldoorlogse skrywers wat in die 1950's na vore getree het en die kulturele fenomene wat deur hulle gedokumenteer én geïnspireer is. Die hoofelemente van die Beat-kultuur het eksperimentasie met dwelmmiddels en alternatiewe vorme van seksualiteit, 'n belangstelling in oosterse religie, die verwerping van materialisme en die idealisering van uitbundige, onbeskaamde uitdrukkingsvorme en leefstyle.

Die bekendste werke van Beat-literatuur sluit Allen Ginsberg se *Howl* (1956), William S. Burroughs se *Naked Lunch* (1959) en Jack Kerouac se *On the Road* (1957) in. Sowel uit *Howl* asook *Naked Lunch* het hofsake voortgespruit waarin die outeurs van obseniteit beskuldig is, maar uiteindelik het hulle 'n belangrike bydrae gelewer tot die liberalisering van die Amerikaanse publikasiebedryf. Die Beat-generasie se lede het 'n reputasie ontwikkel as nuwe boheemse hedoniste wat non-konformiteit en spontane kreatiwiteit verheerlik het.

Die oorspronklike skrywers van die Beat-generasie het in New York byeengekom. Die sleutelfigure het - behalwe vir Burroughs - later, teen die mid-1950's, na San Francisco gegaan en vriendskapsbande met digters van die *San Francisco Renaissance* gesmee.

Elemente van die groeiende Beat-beweging het in die 1960's deel van die Hippie-teenkultuur geword.

## Bronne 
* Charters, Ann (ed.) (1992) *The Portable Beat Reader*. Penguin Books.  (hc);  (pbk). The table of contents is online .
* Charters, Ann (ed.) (2001) *Beat Down to Your Soul: What Was the Beat Generation?* NY: Penguin, 2001. 
* Knight, Arthur Winfield. Ed. *The Beat Vision* (1987) Paragon House. ;  (pbk)
* Knight, Brenda. *Women of the Beat Generation: The Writers, Artists, and Muses at the Heart of a Revolution*. 
* McClure, Michael. *Scratching the Beat Surface: Essays on New Vision from Blake to Kerouac*. Penguin, 1994. 
* Miles, Barry (2001). *Ginsberg: A Biography*. London: Virgin Publishing Ltd., paperback, 628 pages, 
* Morgan, Ted (1983) *Literary Outlaw The Life and Times of William S. Burroughs.* , first printing, trade paperback edition Avon, NY, NY
* Phillips, Lisa. *Beat Culture and the New America 1950–1965* was published by the Whitney Museum of American Art in accordance with an exhibition in 1995/1996.  softcover.  hardcover (Flammarion)
* Raskin, Jonah. ''American Scream: Allen Ginsberg's "Howl" and the Making of the Beat Generation''. University of California Press, 2004. 
* Starer, Jacqueline. Les écrivains de la Beat Generation éditions d'écarts Dol de Bretagne France. 1SBN 978-2-919121-02-1
* Weidner, Chad. *The Green Ghost: William Burroughs and the Ecological Mind*. Carbondale, IL: Southern Illinois University Press, 2016. 1SBN 978-0809334865

## Eksterne skakels 
*
Elsas-Lotaringe

thumb|links|Die administratiewe distrikte van Elsas-Lotaringe: Lothringen (*Lorraine*), Unterelsaß (*Basse Alsace*) en Oberelsaß (*Haute Alsace*)
**Elsas-Lotaringe** (Duits: *Reichsland Elsaß-Lothringen*, Frans: *Alsace-Lorraine*) was tussen 1871 en 1918 'n administratiewe gebied van die Duitse Keiserryk wat uit die historiese landskap Elsas (sonder Belfort) en die noordooste van Lotaringe (met Metz) gevorm is. Straatsburg het as administratiewe hoofstad gefungeer.

Die gebied met 'n oppervlakte van sowat 14&nbsp;500 km² en 'n bevolking van sowat 1&nbsp;550&nbsp;000 (1871) en 1&nbsp;874&nbsp;000 (1910) is ná die Frans-Duitse Oorlog geannekseer en as sogenaamde *Reichsland* ('Ryksland') regstreeks deur die Duitse Ryk geadministreer. Dit het sodoende nie dieselfde regtelike status geniet soos ander Duitse deelstate nie. 

Volgens die Verdrag van Versailles het die gebied ná die Eerste Wêreldoorlog weer Frans geword. Gedurende die Tweede Wêreldoorlog is Elsas-Lotaringe tussen 1940 en 1945 deur Duitse troepe beset en tussen 1942 en 1945 formeel by die destydse Groot-Duitse Ryk ingelyf.

Elsas-Lotaringe het uit drie distrikte (Duits: *Bezirke*) bestaan:
* Neder-Elsas (Duits: *Unterelsaß*), die huidige département Bas-Rhin van die administratiewe gewes Elsas
* Bo-Elsas (Duits: *Oberelsaß*), die huidige département Haut-Rhin van die administratiewe gewes Elsas
* Lotaringe (Duits: *Lothringen*), die huidige département Moselle van die administratiewe gewes Lotaringe
Max van der Stoel

**Max van der Stoel** (* 3 Augustus 1924 in Voorschoten, † 23 April 2011 in Den Haag) was 'n Nederlandse politikus en lid van die Party van die Arbeid (PvdA), 'n sosiaal-demokratiese politieke party. Sy politieke standpunte was gematig links. Van der Stoel was 'n kampvegter vir menseregte en het ook die bestryding van linkse sowel as regse diktature tot een van sy politieke hoofdoelwitte gemaak.

Van der Stoel was van 1973 tot 1977 in die linkse Den Uyl-kabinet en van 1981 tot 1982 in die sentrum-linkse Van Agt II-kabinet minister van Buitelandse Sake. Van 1983 tot 1986 was hy ambassadeur by die Verenigde Nasies en van 1993 tot 2001 Hoë Kommissaris vir Nasionele Minderhede van die Organisasie vir Veiligheid en Samewerking in Europa (OVSE). Hy was ook 'n lid van die Eerste sowel as Tweede Kamer asook van die Europese Parlement en het die amp van adjunk-minister beklee.

Max van der Stoel het in die regte aan die Universiteit van Leiden studeer. Hy is in 2011 in die ouderdom van 86 jaar oorlede.

## Bronne 
*  Biografie op die webwerf Parlement & Politiek

## Eksterne skakels
Temuco

**Temuco** is 'n stad in Chili met 338&nbsp;813 inwoners (2012).

## Eksterne skakels 
* Municipality of Temuco
Roepman

**Roepman** is 'n boek deur Jan van Tonder en 'n rolprent oor 'n spoorweggemeenskap in die 1960's, soos vertel deur die oë van Timus, 'n elf-jarige seun.

Timus en sy gesin is vasgevang in die strukturele geweld veroorsaak deur die regering en die kerk van die tyd. 'n Onwaarskynlike held, Joon, verskyn telkemale tot die redding van Timus en veroorsaak dat Timus glo dat Joon wonderwerke verrig. In die verhaal vertel Timus van sy eie verlies van onskuld en hoe Joon op die einde 'n bietjie van daardie onskuld vir hom probeer teruggee.

Die rolprent is in Durban, Johannesburg, Pretoria en Springs tussen 28 Julie en 31 Augustus 2010 verfilm. Die rolprent het R2,483 miljoen by die loket verdien.

## Hoofrolspelers 
* Paul Loots as Timus
* John Henry Opperman as Joon
* Deon Lotz as Abraham Rademan 
* Rika Sennett as Ada Rademan 
* Lida Botha as Ouma Makkie 
* Beate Olwagen as Rykie
* Desiré Gardner as Erika
* Eddie de Jager as Braam
* Andrew Thompson as Hein
* Altus Theart as Zane
* Paul Lückhoff
* Andea Volschenk as Melinda
* Neil Bennet as Vick
* Ivan Botha as Salmon
* Kholeka Dakada as Gladys
* Paul Eilers as die dominee

## Sien ook 
* Lys van Afrikaanse rolprente

## Eksterne skakels 
* 
* 

## Verwysings
Luhonono

**Luhonono**, tot om middernag op 8 Augustus 2013 *Schuckmannsburg*; is 'n klein dorpie in noordoostelike-Namibië, in die streek Sambesi (voorheen *Caprivi*). Die dorp is in 1909 gestig.
Lorraine (dubbelsinnig)

Die pleknaam Lorraine kan beteken:
*Lotaringe, 'n Franse administratiewe geweste
*Lorraine, Gqeberha, 'n gevestigde voorstad van Gqeberha, Suid-Afrika
*Lorraine, Limpopo, 'n landelike nedersetting in Limpopoprovinsie, Suid-Afrika.
Hipster

duimnael|regs|Die jazz-musikant Dizzy Gillespie het in sy voorkoms en lewenswyse as 'n voorbeeld vir talle hipsters gedien
Die term **hipster** verwys na 'n lid van die heersende stedelike subkultuur wat teen die middel van die 20ste eeu veral in die Verenigde State na vore getree het. Die naam is in die laat 1940's deur die boogie-pianis en sanger Harry "The Hipster" Gibson algemeen bekend gemaak en is aanvanklik veral gebruik om na aanhangers van bebop-jazz te verwys wat die leefstyl van jazz-musikante nageboots het. Hierdie leefstyl het 'n verskeidenheid elemente ingesluit soos byvoorbeeld 'n kenmerkende klerestyl, plattaal of *slang*, die gebruik van cannabis en ander dwelmmiddels, 'n ontspanne houding, sarkastiese humeur, self-opgelegde armoede en minder strenge gedragskodes vir seksuele omgang.

Die hipster kan as die moderne Amerikaanse eweknie van die 19de en vroeë 20ste eeuse Europese *bohémien* beskryf word. Veral twee destydse groepe van avantgarde-kunstenaars het beslissende invloed op die hipster-rolmodel uitgeoefen: die (merendeels swart) musici wat met hul bebop die moderne jazz-musiek geskep het en die (merendeels blanke) digters waarna tans met die sambreelterm Beat-generasie verwys word.
 
Hipsters het hulself veral deur hulle *hipness* gedefinieer - 'n term wat aan buitestaanders (die sogenaamde *squares* - konvensionele en behoudende tydgenote) moeilik verduidelik kon word. Die jazz-saxofonis Cannonball Adderley het een van die bekendste beskrywings van *hipness* gelewer: ''Hipness is not a state of mind, it's a fact of life''.
Johannes Stegman Kunsgalery

Die **Johannes Stegman Kunsgalery** is 'n galery op die kampus van die Universiteit van die Vrystaat in Bloemfontein. Elke jaar word daar verskeie tydelike kunsuitstallings gehou. Elke uitstalling het ook 'n openingsfunksie waartydens gassprekers, kunstenaars en kunshistorici genooi word as sprekers.

Mnr. Arrie Kuijers is tans kurator van die Johannes Stegman Kunsgalery. Verskeie beeldende kunste-studente asook studente in kunsgeskiedenis wat 'n goeie algemene kennis van en liefde vir beeldende kunste het, word as galery-assistente aangestel.
William S. Burroughs

200px
**William S. Burroughs

**Amerikaanse skrywer, digter en spreeksang-kunstenaar**

----

**Literêre stroming'*
*Beat Generation*Post-modernismeSatire

----

**Beduidende werke**
*Naked Lunch (1959)''

**William Seward Burroughs II** (ˈbʌroʊz; ook bekend onder sy skuilnaam **William Lee**; * 5 Februarie 1914 in St. Louis, Missouri; † 2 Augustus 1997 in Lawrence, Kansas) was 'n Amerikaanse romanskrywer, digter, essayis en "spoken word performer" (spreeksang-kunstenaar). Burroughs was een van die leidende figure van die Beat-generasie en 'n beduidende stem in die post-moderne literatuur wat groot invloed op die populêre kultuur en die letterkunde uitgeoefen het.

Burroughs was 'n skerp politieke waarnemer en word as een van die kultureel invloedrykste en mees innovatiewe kunstenaars van die 20ste eeu beskou. Burroughs se literêre werk sluit agtien romans en novelles, ses kortverhaalbundels en vier versamelings van essays. Onderhoude met en briefwisselings van Burroughs is in vyf boekdele gepubliseer. Burroughs het daarnaas by projekte en opnames met talle kunstenaars en musici saamgewerk en in 'n verskeidenheid rolprente verskyn.
## Verwysings 
## Eksterne skakels 
* 
* 
* International festivities for 50th anniversary of *Naked Lunch*
* A gallery of Burroughs book cover designs
* Artist Malcolm McNeill: On Beat Writer William Burroughs, Interview by George Laughead, August 2007
* Doom Patrols: 10. WILLIAM BURROUGHS by Steven Shaviro
* William Burroughs and Tom Waits
* Shooting Joan Burroughs by George Laughead
* Allen Ginsberg & William S. Burroughs, Last Public Appearance November 2, 1996 Lawrence, KS
* European Beat Studies Network
* 
* Burroughs on Bowery, a film by Marc Olmsted of Burroughs in New York City in 1977
* Anything but Routine: A Selectively Annotated Bibliography of William S. Burroughs v 2.0 by Brian E.C. Schottlaender, UC San Diego, 2010
* A finding aid to the William Burroughs and Brion Gysin writings, 1963-1973, 1997 in the Archives of American Art, Smithsonian Institution
Buckinghamshire

**Buckinghamshire** (uitgespreek /ˈbʌkɪŋəmʃər/ of /ˈbʌkɪŋəmʃɪər/) is 'n graafskap in Engeland, in die Verenigde Koninkryk. Die graafskap sluit in die stede van Milton Keynes en Aylesbury. Buckinghamshire het 'n bevolking van 756&nbsp;600 in 2011 gehad en is dus die 30ste grootste graafskap in die land.

## Eksterne skakels 
*  Amptelike webwerf
Milton Keynes

**Milton Keynes** (uitgespreek [ˌmɪltənˈkiːnz]) is 'n groot dorp in Buckinghamshire, suidoostelike Engeland, sowat 79&nbsp;km noordwes van Londen. Die dorp het 'n bevolking van sowat 195&nbsp;000 mense in 2008 gehad.

Milton Keynes se Stadion MK was een van die gasheerstadions tydens die Rugbywêreldbeker 2015.
Somer van Liefde

duimnael|Straattoneel in Haight Street, een van die twee naamgewende strate van Haight-Ashbury (2008)

Die **Somer van Liefde** (Engels: *Summer of Love*) was 'n maatskaplike verskynsel wat in die somer van 1967 ontwikkel het toe 100&nbsp;000 mense in San Francisco se Haight-Ashbury-buurt vergader en 'n kulturele en politieke rebellie begin het. Terwyl daar ook byeenkomste van hippies in New York, Los Angeles, Philadelphia, Seattle, Portland, Washington, DC, Chicago, Montreal, Toronto, Vancouver en dwarsoor Europa plaasgevind het, het die hippierewolusie hom in San Francisco afgespeel – in 'n smeltkroes van musiek, psigoaktiewe dwelmmiddels, seksuele vryheid, kreatiewe uitdrukking en politiek.

Die Somer van Liefde was 'n beslissende oomblik in die 1960's waartydens die hippieteenkultuur vir die eerste keer openbare aandag getrek het. Hierdie ongekende byeenkoms van jongmense word dikwels as 'n sosiale eksperiment beskou – veral vanweë die alternatiewe lewenstyle wat tydens die somer van 1967 en in die volgende jare algemeen voorgekom het. Hierdie lewenstyle het kommunale leefwyses; die vrye en gemeenskaplike gebruik van hulpbronne, dikwels deur vreemdelinge; en vrye liefde behels.

Die gewelddadigste onluste in Amerikaanse stede ooit, wat in dieselfde somer uitgebreek het, het met die bogenoemde vreedsame gebeure gekontrasteer. So het rasse-onluste onder meer in Detroit en Newark ontvlam. Na hierdie aspek van die somer van 1967 word dikwels as "Die Lang, Warm Somer" verwys. Die geweldpleging word algemeen toegeskryf aan rassediskriminasie teen Afro-Amerikaners en die ontevredenheid en woede wat dit onder swart burgers veroorsaak het.

## Verwysings
Norfolk

:*Hierdie artikel handel oor die graafskap in Engeland. Vir die eiland in die Stille Oseaan, sien Norfolk (eiland).*

**Norfolk** (uitgespreek /ˈnɔrfək/) is 'n graafskap in die ooste van Engeland, in die Verenigde Koninkryk. Die graafskap grens aan Suffolk in die suide, Lincolnshire in die suidweste en Cambridgeshire in die weste. Norwich, Norfolk se hoofstad (*county town*) en grootste stad, het sowat 215&nbsp;000 inwoners. Die graafskap sluit ook in die stede Great Yarmouth en King's Lynn. 

Norfolk het 'n geskatte bevolking van 898&nbsp;400 in 2017 gehad en is dus die 26ste grootste graafskap in die land.

## Sien ook 
* Oos-Anglia
* Universiteit van East Anglia

## Verwysings 
## Eksterne skakels 
*  Amptelike webwerf
*  Norfolk-toerisme
Koblenz

[duimnael|links|Die [Moesel se uitmonding in die Ryn by Koblenz, bekend as "Deutsches Eck".]]
**Koblenz** (Frans: *Coblence*) is 'n stad aan die oewer van die Ryn, in westelike Duitsland, met 'n bevolking van 106&nbsp;677 (2011) en 'n oppervlakte van 105,02&nbsp;km². Die stad is ná Mainz en Ludwigshafen am Rhein die derde grootste stad van die deelstaat Rynland-Palts en bekend vir die *Deutsche Eck* aan die monding van die Moesel in die Ryn.

## Verwysings 
## Eksterne skakels 
*  
*  Amptelike webwerf
*
Eijsden-Margraten

**Eijsden-Margraten** (Limburgs: *Èèsjde-Mergraote*) is 'n munisipaliteit in die Nederlandse provinsie Limburg, wat grens aan die Belgiese provinsie Luik (die Maas-rivier vorm slegs hier die grens met hierdie Waalse provinsie) en aan die Voerstreek van die Vlaamse provinsie Limburg. Die munisipale gebied het sowat 25&nbsp;000 inwoners (2012) en 'n oppervlakte van 78&nbsp;km². Eijsden-Margraten is in 2011 gestig en gevorm uit die munisipaliteite Eijsden en Margraten. Laasgenoemde is die administratiewe setel van die nuwe munisipaliteit.

## Plekke 
Plekke in die munisipale gebied van Eijsden-Margraten:
Banholt, Bemelen, Berg, Bergenhuizen, Breust, Bruisterbosch, Cadier en Keer, Eckelrade, Eijsden, Gasthuis, Gronsveld, Groot Welsden, Herkenrade, Honthem, Hoogcruts, Hoog-Caestert, Klein Welsden, Laag-Caestert, Libeek, Margraten, Mariadorp, Mesch, Mheer, Moerslag, Noorbeek, Oost-Maarland, Rijckholt, 't Rooth, Scheulder, Schey, Schilberg, Sint Antoniusbank, Sint Geertruid, Terhorst, Terlinden,  Termaar, Ulvend, Vroelen, Wesch, Withuis en Wolfshuis.

## Eksterne skakels 
*  Die amptelike webwerf van die munisipaliteit
Centre-Val de Loire

**Centre-Val de Loire** is een van die 18 Franse administratiewe geweste (Frans: *régions*).

Die gewes word in ses départements onderverdeel, naamlik: Cher, Eure-et-Loir, Indre, Indre-et-Loire, Loir-et-Cher en Loiret.
Boergondië (gewes)

:*Hierdie artikel handel oor die gewes in *Frankryk*. Vir die kleur wat herinner aan die wyn van die streek, sien *Boergondies (kleur)*.*

**Boergondië** (Frans: *Bourgogne*) is een van die 27 Franse administratiewe geweste (Frans: *régions*).
Allen Ginsberg

200px
**Allen Ginsberg**

**Amerikaanse digter en skrywer**

----

**Literêre stroming**
*Beat Generation**New American Poets*HippiesPost-modernisme

----

**Beduidende werke**

*Howl and other Poems (1956)*

**Irwin Allen Ginsberg** (* 3 Junie 1926 in Newark, New Jersey; † 5 April 1997 in New York) was 'n Amerikaanse digter en skrywer wat onder meer met sy uitgesproke teenkanting teen militarisme, materialisme en seksuele onderdrukking bekendheid verwerf het. In die 1950's was Ginsberg een van die leidende figure van die Beat-generasie.

Sy epiese gedig *Howl* waarin hy 'n loflied aan sy Beat-generasie-maats (*"angel-headed hipsters"*) sing en felle kritiek op die destruktiewe kragte van kapitalisme en konformiteit in die Verenigde State lewer, word as een van die klassieke werke van die Beat-generasie beskou.
[duimnael|links|Allen Ginsberg met Peter Orlovsky, sy lewensmaat van veertig jaar, in 1978 op die lughawe van [Frankfurt am Main, Duitsland]]
In Oktober 1955 het Ginsberg saam met vyf ander onbekende digters 'n gratis lesing in 'n eksperimentele kunsgalery in San Francisco aangebied. Ginsberg het die gehoor met *Howl* geëlektrifiseer. Volgens sy digterlike kollega Michael McClure was dit duidelik "dat die damwal gebreek het, dat 'n menslike stem en liggaam teen die harde muur van Amerika en sy ondersteunende leërs en vlote en akademies en instellings en eiendomstelsels en magsbasisse geslinger is." 

In 1957 het *Howl* wye publisiteit geniet toe dit die middelpunt van 'n hofsaak was - 'n staatsaanklaer in San Francisco was van mening dat die werk "vuil, vulgêre, obsene en afstootlike taal" sou bevat.

Die gedig is destyds veral skandalig genoem omdat dit sowel hetero- asook homoseksuele omgang behandel het - in 'n tyd toe sodomiewette homoseksuele omgang in elke Amerikaanse deelstaat onwettig verklaar het. *Howl* het Ginsberg se homoseksualiteit en sy verhoudings met 'n aantal mans weerspieël, waaronder Peter Orlovsky, sy lewenslange maat. Regter Clayton W. Horn het bevind dat *Howl* geensins aanstootlik was nie en bygevoeg: "Sou daar sprake van pers- en meningsvryheid wees indien 'n mens sy woordeskat tot vervelende onskadelike eufemismes moes beperk?"

In "Howl" en ander gedigte het Ginsberg inspirasie geput uit die epiese styl en vrye verse van die 19de eeuse Amerikaanse digter Walt Whitman. Albei digters het hartstogtelik oor die belofte (en verraad) van die Amerikaanse demokrasie, die sentrale belangrikheid van erotiese ervaring, en die spirituele soektog na die waarheid van die alledaagse bestaan. J. D. McClatchy, die redakteur van die *Yale Review*, het na Ginsberg as "die bekendste Amerikaanse digter van sy generasie" verwys wat tegelykertyd "'n maatskaplike krag en 'n literêre fenomeen" was.

## Verwysings 
## Eksterne skakels 
* *SA digters reageer op Ginsberg*. In: *Die Burger*, 8 September 2010
Basse-Normandie

**Basse-Normandie** (Afrikaans: *Neder-Normandië*) is (sedert 1 Januarie 2016) 'n deel van Normandië, een van die 18 Franse administratiewe geweste (Frans: *régions*).

## Sien ook 
* Haute-Normandie
* Normandië
Golf van Kalifornië

duimnael|links|Die Golf van Kalifornië by San Carlos, Meksiko
Die **Golf van Kalifornië** (ook *Meer van Cortés* of *Rooiminiemeer* genoem; Engels: *Gulf of California*, *Sea of Cortés* of *Vermilion Sea*; Spaans: *Golfo de California*, *Mar de Cortés* of *Mar Bermejo*) maak deel uit van die Stille Oseaan en is 'n golf in die weste van Meksiko, met 'n lengte van 1&nbsp;126&nbsp;km van noord ná suid en 'n breedte tussen 90 en 230&nbsp;km van oos ná wes. Die oppervlakte daarvan is ongeveer 160&nbsp;000&nbsp;km².

Die Golf grens in die weste aan die skiereiland Neder-Kalifornië, in die suide aan die Stille Oseaan en in die ooste aan die vasteland van Meksiko. In die noorde mond die Coloradorivier in die Golf in. Die eilande en beskermde gebiede in die Golf van Kalifornië is in 2005 deur Unesco as wêrelderfenisgebied gelys.

## Verwysings 
## Eksterne skakels 
*   Amptelike Unesco-bladsy
Poitou-Charentes

**Poitou-Charentes** was 'n administratiewe gewes (Frans: *région*) in Frankryk. Dit is nou deel van die nuwe gewes Nieu-Akwitanië.
Pays de la Loire

**Pays de la Loire** is een van die 18 Franse administratiewe geweste (Frans: *régions*).

Die gewes word in vyf départemente onderverdeel, naamlik: Loire-Atlantique, Maine-et-Loire, Mayenne, Sarthe en Vendée.
Sol Plaatje Prys vir Vertaling

[duimnael|[Sol Plaatje, na wie die prys vernoem is.]]
Die  **Sol Plaatje Prys vir Vertaling** is 'n letterkundige toekenning deur die Engelse Akademie van Suid-Afrika vir 'n vertaling uit 'n amptelike Suid-Afrikaanse taal in Engels, ter nagedagtenis aan Sol Plaatjie. Die prys word sedert 2007 toegeken.

## Wenners 
*2019 - Michiel Heyns vir *The Shallows* (*Vlakwater* deur Lettie Viljoen), uit Afrikaans
*2018 - Leon de Kock en Karin Schimke vir *Vlam in die Sneeu*, uit Afrikaans
*2013 - Nie toegeken nie (tot 2018)
*2011 - Daniel Kunene vir *My Child! My Child!* (deur C. L. S. Nyembezi)
*2009 - Jeff Opland vir *Abantu Besizwe: Historical And Biographical Writings* (deur S.E.K.L.N. Mqhayi)
*2007 - Michiel Heyns vir *Agaat* (deur Marlene van Niekerk), uit Afrikaans

## Verwysings
Verspreide Eilande in die Indiese Oseaan

|-
| align="center" colspan=2 | *Nasionale leuse: Liberté, égalité, fraternité*
|-
| align=center colspan=2 style="background: #ffffff;" | 240px|Ligging van die Verspreide Eilande in die Indiese OseaanLigging van die Verspreide Eilande in die Indiese Oseaan
|-
| align=center colspan=2 style="background: #ffffff;" | 240px|Kaart van die Verspreide Eilande in die Indiese OseaanKaart van die Verspreide Eilande in die Indiese Oseaan
|-
| **Amptelike tale**
| Frans
|-
| **Hoofstad**
| Saint-Pierre op Réunion
|-
| **Grootste stad**
| *Geen*
|-
| **Oppervlakte**&nbsp;- Totaal||44 vk km
|-
| **Bevolking**&nbsp;- Totaal&nbsp;- Bevolkingsdigtheid ||0 0/vk km
|-
| **Geldeenheid**
| Euro (€) (EUR)
|-
| **Tydsone**
| UTC: UTC +4
|-
|**Volkslied**
| La Marseillaise
|}

Die **Verspreide Eilande in die Indiese Oseaan** (Frans: *îles Éparses* of *îles Éparses de l’océan Indien*) bestaan uit vyf baie klein en onbewoonde Franse eilande in die Indiese Oseaan, wat sedert 2007 as die vyfde distrik tot die Franse Suidelike en Antarktiese Gebiede behoort. Hierdie eilande het 'n gesamentlike oppervlakte van 44 km² en lê gegroepeer rondom die eiland van Madagaskar.

Die vyf eilande is:
* Bassas da India (Île Bassas-da-India), atol; van Madagaskar geëis.
* Europa-eiland (Île Europa), atol; van Madagaskar geëis.
* Glorioso-eilande (Îles Glorieuses), atol; van die Comore-eilande en Seychelle geëis.
* Juan de Nova-eiland (Île Juan-de-Nova), eiland; van Madagaskar geëis.
* Tromelineiland (Île Tromelin), eiland; van Madagaskar en Mauritius geëis.
Olifantskoppas

Die **Olifantskoppas** is 'n bergpas in die Oos-Kaap. Dit dra die N10 nasionale pad met drie tot vier bane oor die Suurberge, ongeveer 15&nbsp;km noord van Paterson. Die pas is in 1955 gebou, bereik 'n hoogste punt op 723&nbsp;m bo seevlak en het 'n maksimum helling van 1:8.

Die pas word gereeld in die streeknuus op AlgoaFM genoem, aangesien 'n groot aantal swaar vragmotors op die roete onklaar raak.

## Sien ook 
* Lys van bergpasse in Suid-Afrika

## Verwysings
Sishen-Saldanha-spoorlyn

Die **Sishen-Saldanha-spoorlyn**  (soms ook na verwys as die OREX-lyn) is gebou as 'n swaarvragspoorlyn om ystererts van die myne op Sishen na Saldanhahawe te vervoer. Die lengte van die spoorlyn is 861&nbsp;km en is in 1976 voltooi. Die spoorlyn is geëlektrifiseer en word bedryf as 'n 50 kV-wisselstroomspoorlyn.

'n Kombinasie van ses Klas 15E (elektriese) en drie Klas 34-diesel-elektriese eenhede trek treine met tot 342 trokke met 'n kapasiteit van 100 ton elk. Die kapasiteit van die spoorlyn was na indiensstelling 18 miljoen ton per jaar. Na 'n opgraderingsprojek is die kapasiteit tans 41 miljoen ton per jaar. Daar is tans ook 'n omgewingsimpakstudie onderweg om die kapasiteit na 95 miljoen ton per jaar te vergroot.

Gedurende die week van 16 Julie 2009 is 'n rekord 919 000 ton ystererts tussen Sishen en Saldanha vervoer.

## Roete van spoorlyn 
Die spoorlyn begin op Sishen in die Noord-Kaap en loop dan suidoos. Dit kruis die N14 en hou steeds suidoos. Dit roete hou noord van die Langberg verby en kruis die N10 nasionale pad noord van Groblershoop. Suidoos van Groblershoop kruis dit die hoofspoorlyn vanaf De Aar na Namibië by 'n nedersetting met die naam Kleinbegin.

Hiervandaan hou die roete suidoos deur Boesmanland. Dit loop noord van Kenhardt en die Grootvloerpan verby, deur die Bokkeveldberge tot in Namakwaland. Die roete hou steeds suidoos, oor die N7 nasionale pad, tot in die Olifantsriviervallei. Dit gaan noord verby Vredendal, kruis die Olifantsrivier en swaai dan suid.

Nou hou die roete parallel met die Weskus, verby Lambertsbaai, Elandsbaai, Laaiplek, waar dit oor die Bergrivier loop, tot by Saldanhabaai. By Elandsbaai gaan die spoorlyn deur die Bobbejaansbergtonnel.

## Sien ook 
* Spoorvervoer in Suid-Afrika

## Verwysings
Dingleton

**Dingleton** (voorheen **Sishen**) is 'n dorpie, eintlik 'n mynkompleks, in die Noord-Kaap, Suid-Afrika. Die dorpie het ontstaan as gevolg van die ysterertsmyne wat in die omgewing in bedryf gestel is. Die dorp het bekend geraak nadat die Sishen-Saldanha-spoorlyn voltooi is.

Dingleton is digby die N14 en die naaste groot dorpe is Kathu, sowat 12&nbsp;km van hier, en Kuruman, 66&nbsp;km noordoos.

## Geskiedenis 
Die eerste mynaktiwiteite het in 1953 begin toe die destydse Yskor ystererts begin ontgin het. Eerwaarde Robert Moffat was reeds gedurende 1834 aktief in die omgewing en het vermoed dat daar ystererts in die omgewing was. Hy het daarna in sy dagboek verwys as 'heuwels van glinsterende swart rots'. Toe die ysterneerslae eindelik getoets is, was die reserwes 'n beraamde 4000 miljoen ton groot. Dit was een van die grootste neerslae in die wêreld en ook een van die rykste – 85 persent van die reserwes het 'n ysterinhoud van 66 tot 70 persent.

Die gebied om die eerste myn word sedert 1990 **Dingleton** genoem. In 1973 is die tweede myn geopen vir uitvoer via Saldanhabaai. Die doelgeboude Sishen-Saldanha-spoorlyn is in 1977 voltooi. Hierdie myn se dorpsgebied word Kathu genoem en munisipale status is in 1979 verkry. Kathu is sowat 12&nbsp;km vanaf Dingleton.

## Sien ook 
* Gereformeerde kerk Kathu
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus 1995.
Gulpen-Wittem

**Gulpen-Wittem** (Limburgs: *Gulpe-Wittem*) is 'n munisipaliteit in die Nederlandse provinsie Limburg, wat grens aan die Voerstreek van die Vlaamse provinsie Limburg, aan die Waalse provinsie Luik en aan die Duitse deelstaat Noordryn-Wesfale. Die munisipale gebied het sowat 14&nbsp;000 inwoners (2012) en 'n oppervlakte van 73&nbsp;km². Gulpen-Wittem is in 1999 gestig en gevorm uit die munisipaliteite Gulpen en Wittem. Eersgenoemde is die administratiewe setel van die munisipaliteit.

Gulpen-Wittem is Nederland se suidelikste munisipaliteit. Deur hierdie gebied vloei die *Gulp*- en *Geul*-riviere.

## Plekke 
Plekke in die munisipale gebied van Gulpen-Wittem:
Beertsenhoven, Berghem, Berghof, Beutenaken, Billinghuizen, Bissen, Bommerig, Broek, Cartils, Crapoel, Dal, De Hut, De Piepert, Diependal, Elkenrade, Elzet, Epen, Eperheide, Etenaken, Euverem, Eys, Eyserheide, Gracht Burggraaf, Gulpen, Helle, Heijenrath, Hilleshagen, Höfke, Hurpesch, Ingber, Kapolder, Kleeberg, Klein-Kullen, Klein-Kuttingen, Kosberg, Kuttingen, Landsrade, Mechelen, Nijswiller, Overgeul, Partij-Wittem, Pesaken, Plaat, Reijmerstok, Schweiberg, Sinselbeek, Slenaken, Stokhem, Terpoorten, Terziet, Trintelen, Wahlwiller, Waterop en Wijlre.

## Eksterne skakels 
*  Die amptelike webwerf van die munisipaliteit
Klein-Visrivier

Die **Klein-Visrivier** is geleë in die Oos-Kaap, Suid-Afrika, en is 'n sytak van die Groot-Visrivier. Dit ontspring net wes van Somerset-Oos. Hiervandaan vloei dit aanvanklik suidoos, draai dan reg oos, kruis die N10 en sluit dan aan by die Groot-Visrivier.

Die rivier is belangrik omdat dit deel is van die Oranjerivierprojek. Water oorgedra van die Oranjerivier na die Groot-Visrivier via die Oranje-Visriviertonnel word weggekeer by die Elandsdrift-keerwal in 'n kanaal wat vir 65&nbsp;km kronkel saam met steil hellings en uitmond in die Klein-Visrivier. Die kanaal vloei deur die Cookhouse-tonnel van 13,1&nbsp;km wat tussen Cookhouse en Somerset-Oos deur die Bosberg sny. Die water vloei vir 40&nbsp;km in die Klein-Visrivier tot by die De Mistkraal-keerwal. Hier word die water uitgekeer in die Skoenmakerskanaal (vermoë 22m3/s), wat uiteindelik uitmond in die Darlingtondam in die Sondagsrivier.

## Verwysings
Northamptonshire

**Northamptonshire** (uitgespreek /nɔrˈθæmptənʃər/) is 'n graafskap in Engeland, in die Verenigde Koninkryk. Die graafskap sluit in die stede van Northampton, Kettering en Corby.

Northamptonshire het 'n geskatte bevolking van 741&nbsp;200 in 2017 gehad (waarvan 95,1% Blank was) en is dus die 33ste grootste graafskap in die land.

## Eksterne skakels 
*  Amptelike webwerf
Gloucestershire

**Gloucestershire**(uitgespreek /ˈɡlɒstərʃər/) is 'n seremoniële graafskap in Suidwes-Engeland. Dit word begrens deur Herefordshire in die noordweste, Worcestershire in die noorde, Warwickshire in die noordooste, Oxfordshire in die ooste, Wiltshire in die suide, Bristol en Somerset in die suidweste, en die Walliese graafskap Monmouthshire na die weste. Die stad Gloucester is die grootste nedersetting en die distrikstad. 

Die graafskap sluit die stede van Gloucester, Tewkesbury en Cotswold in. 

Gloucestershire het 'n bevolking van sowat 907&nbsp;200 in 2011 gehad (waarvan 97,3% Blank was) en is dus die 25ste grootste graafskap in die land.

## Verwysings 
## Eksterne skakels 
*  Amptelike webwerf
Newark, New Jersey

**Newark** is die grootste stad in die Amerikaanse deelstaat New Jersey en die administratiewe setel van Essex County met 'n bevolking van 277&nbsp;140. Dit is 13 km wes van Manhattan, New York en 25 km suid van Paterson, New Jersey in die hart van New Jersey se *Gateway Region* geleë en maak deel uit van die metropolitaanse gebied van New York. 

Dit is een van die belangrikste vervoerknooppunte in die VSA ten opsigte van lug-, see- en spoorvervoer. Danksy die ligging aan die Newark-baai naby die Atlantiese Oseaan het Newark se hawefasiliteite in Port Newark tot die belangrikste houerterminaal in die deelstate New York en New Jersey ontwikkel. 

Newark is in 1666 deur immigrante uit die gelyknamige Britse stad gestig. Sy bynaam is *The Brick City* ("Die Baksteenstad"). Newark is die setel van 'n verskeidenheid kulturele en tersiêre onderwysinstellings soos *Rutgers University* en die *New Jersey Institute of Technology*, asook die hoofkwartier van groot sakeondernemings soos *Prudential Financial* en *PSEG*.

## Eksterne skakels
Nakop

**Nakop** is een van die grensposte tussen Suid-Afrika en Namibië. Dit lê op die N10 nasionale pad in die rigting van Ariamsvlei en Karasburg in Namibië. Dit is 2&nbsp;km oos van die werklike grens en 10&nbsp;km van Ariamsvlei. Nakop lê 138&nbsp;km noordwes van Upington en 134&nbsp;km oos van Karasburg. Die Nakop-grenspos is heeljaar en 24-uur oop. Aan die Namibiese kant is die grenspos aan die oostekant van die dorp Ariamsvlei op die pad B3.

Nakop was in Augustus 1914 die toneel van die eerste gevegte tydens die Eerste Wêreldoorlog tussen Duitse en Suid-Afrikaanse troepe oor die beheer van Duits-Suidwes-Afrika.

## Sien ook 
* Grensposte van Suid-Afrika
* Lys van dorpe in Suid-Afrika

## Verwysings